Unglingasveitir GA fóru vel af stað um helgina . Sveitakeppni unglinga er í gangi fyrir sunnan þessa helgina þar sem keppt er í 18 ára og yngri flokk í Þorlákshöfn og 15 ára og yngri flokk í Grindavík . GA sendi 4 sveitir þetta árið þar sem ein sveit keppir í 18 ára og yngri pilta , tvær sveitir í 15 ára og yngri pilta og ein sveit í 15 ára og yngri stelpna . Mótið hófst á föstudeginum þar sem spilaður var höggleikur ( 4 leikmenn spila og 3 bestu skorin telja ) og af honum leiðandi er liðunum raðað niður í riðla . Í flokki 18 ára og yngri pilta spilaði lið GA frábært golf en þeir voru á 220 höggum sem skilaði þeim sæti í A-riðli þar sem þeir munu keppa við sveitir GM og GK . Í flokki 15 ára og yngri pilta spilaði A-sveit GA á 237 höggum sem skilaði þeim sæti í B-riðli þar sem þeir munu leika við sveitir GR og GK , B-sveitin spilaði á 345 höggum sem skilaði þeim sæti í C-riðli þar sem þau munu leika við sveitir GG og B-sveit GK . Síðast en ekki síst var það 15 ára og yngri stelpnasveitin sem spilaði á 259 höggum sem skilaði þeim sæti í A-riðli og munu þær leika við sveitir GK , GR og GM. Flott byrjun hjá unglingasveitunum okkar fyrir sunnan og nú er það bara að taka helgina með stæl .